Selvom mandagen startede trist med et tungt skydække, så ser det ud til at lysne. Solen får nemlig i løbet af mandag middag og eftermiddag brudt igennem skyerne og bringer igen varme over den den nordlige region. Vi kan endda ligefrem se frem til flot vejr med sommerlige temperaturer. Inde i landet kan temperaturen komme op på en 23 grader. Lidt mindre må de, der bor langs vestkysten, dog tage sig til takke med. Her sniger temperaturen sig kun op på en 20 grader. Med kun to dage til sommersolhverv, så skal man tage sig ekstra meget i agt for solens stråler. UV-indekses ligger i omegneen af 6,6. Hen i de sene aftentimer kommer en koldfront ind over Nordjylland, og det kan betyde regn lokalt.

Opsummering:
Ugen begynder med mere flot vejr til Nordjylland.